La 1a Fase de la Copa d’Espanya de Gimnasia Estètica de Grup marca el cap de setmana amb una gran assistència
11 de desembre 2017

![Imagen 1](/media/u30jw2lh/87-m_04.jpg)![Imagen 2](/media/vf0bxvn3/87-m_03.jpg)

El passat cap de setmana Sagunt va ser el centre de la 1a Fase de la Copa d’Espanya de Gimnàstica Estètica de Grup. Durant el dissabte i diumenge, 9 i 10 de desembre, es van realitzar les jornades classificatòries d’esta competició al pavelló esportiu José Veral del Port de Sagunt. Este esdeveniment ha estat organitzat per l’Ajuntament de Sagunt, ha acollit un total de 17 clubs de 8 comunitats autònomes diferents i, a més, han assistit representants de diverses associacions i federacions tant de nivell nacional com internacional.  

 ![](/media/4yilwvpd/87-c_01.jpg)

  

Dissabte, 9 de desembre, es realitzaren les jornades classificatòries. Al matí va tindre lloc la cerimònia d’inauguració d’esta fase, que van realitzar les gimnastes del Club Gimnasia Sagunto i va consistir en una actuació de música i acrobàcies en les quals es van exhibir les banderes de les comunitats autònomes participants i es van presentar els clubs participants. Una vegada realitzada la inauguració, els primers protagonistes van ser els equips infantils, que van començar la seua jornada classificatòria en les modalitats de 8-10 anys, 10-12 anys i 12-14 anys. A la vesprada, a partir de les 17 h es va realitzar la jornada classificatòria dels equips sènior i junior. A més, es va fer el sorteig de l’ordre dels equips per a participar a la final de la fase.

 ![](/media/xhrp1xz5/87-c_02.jpg)

  

L'endemà, diumenge 10 de desembre, van tindre lloc les competicions finals. Des de les 10 h fins a les 11.30 h van participar els equips de les categories infantils i, a partir de les 11.45 h, va ser el torn dels equips junior i sènior. En acabar la competició, es va procedir a la desfilada de clausura i l'entrega de medalles.

 ![](/media/n3pflxac/87-c_05.jpg)

  

En la categoria infantil de 8-10 anys es va classificar l’Asociación Rítmica Cartagena. En la modalitat de 10-12 anys, en categoria femenina, es van classificar el Club Estética Cartagena, Club Gimnasia Sagunto i Club Rítmica i Estètica Pinatar i, en categoria mixta, el Club Gymnos ’85. En la modalitat 12-14 anys femenina els clubs classificats van ser el C.G. San Anton Cartagena, Club Gymnos ’85 Mar i Club Gymnos ’85 l’Amore. En modalitat junior femenina els classificats van ser Asociación Rítmica Cartagena, C.G.E.G. Naïf Riudoms i F.J.E. Sant Ignasi. Per últim, els equips sèniors classificats van ser el Club Esportiu INEF Barcelona, Club Gimnasia Sagunto i Club Gymnos ’85 en categoria femenina, i Asociación Rítmica Cartagena i Club Cordillera en categoria mixta. Els classificats en esta fase passaran a competir en la 1a Copa del Món & Challenge Cup que se celebrarà del 15 al 18 de març de 2018 a Hèlsinki.

 ![](/media/ssib001h/87-c_06.jpg)

  

A més, a l’esdeveniment també participaren 12 jutges que varen puntuar les exhibicions: Natasha Terebenets i Abigail Cusine des de Catalunya, Sara Coello, Paloma Torres i Lucía Martín des de Madrid, Llanos Tornero i Guadalupe Lujan des de Castilla la Mancha, Pilar Vidal i Elena Carrión des de Múrcia, Marta Derungs des de Galícia i Inma Borjabad i Carmen López des de la Comunitat Valenciana. A més, assistiren els presidents de diverses associacions de gimnasia estètica: Llanos Tornero (Castella la Mancha) i Marta Derungs (Galícia), que participaven en el jurat, Aurora Viejo (Madrid), Enric Roca (Catalunya), Francisco Martínez (Andalusia), Elena Azpilicueta (València), i les presidentes de la Federació Espanyola de Gimnasia Estètica de Grup i de la Federació Internacional de Gimnásia Estètica de Grup, Francisca Martínez i Tatiana Miroshnychenko, i el Director General d’Esports de la Conselleria d’Educació i Esport de la CV, Josep Miquel Moya. A més, assistiren els regidors locals Enric Ariño, Miguel Chover i Pepe Gil, qui exercia d’alcalde per substitució, així com la diputada autonòmica, Teresa García.

Cal destacar la gran acollida d’este esdeveniment que, amb esta edició, ja són 10 anys que s’ha celebrat a la localitat de Sagunt. “**Per a la AEGEG sempre és un gran plaer estar a Sagunt, és un lloc entranyable a més de tenir una organització excepcional, i una acollida espectacular tant per a gimnastes com per a directius en general i tots els amics de la gimnàstica estètica de grup, i és un autèntic plaer tornar a estar ací**”, declarava Francisca Martínez, presidenta de la AEGEG, i afegia que “**ens ha sorprés l'excel·lent organització amb tants tapissos i materials i disposició perquè tots els esportistes estiguen en condicions òptimes per a fer una competició de nivell**”.

Tatiana Miroshnychenko, Presidenta de la Federació Internacional de Gimnàstica Estètica de Grup, també va agrair la bona organització de l’esdeveniment: **“És un plaer tornar a Sagunt, no és la primera vegada i supose que no és l'última, i durant estos anys l'organització segueix millorant i estan en bones condicions. L'objectiu de l'associació espanyola i internacional és que en tots estos esdeveniments, competicions i cursos, les gimnastes, jutges i tècnics estiguen en condicions excel·lents tant per a competir i amb l'allotjament. També és important l'ambient càlid que transmet el públic, que dóna suport a totes les gimnastes per igual i este és un factor important. Moltíssimes gràcies per acollir-nos i ens agradaria tornar a Sagunt”**.

*   [](http://www.facebook.com/sharer.php?u=https://aytosagunto.es/va/actualitat/la-1a-fase-de-la-copa-d-espanya-de-gimnasia-estetica-de-grup-marca-el-cap-de-setmana-amb-una-gran-assistencia/ "Facebook")
*   [](http://twitter.com/share?url=https://aytosagunto.es/va/actualitat/la-1a-fase-de-la-copa-d-espanya-de-gimnasia-estetica-de-grup-marca-el-cap-de-setmana-amb-una-gran-assistencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-1a-fase-de-la-copa-d-espanya-de-gimnasia-estetica-de-grup-marca-el-cap-de-setmana-amb-una-gran-assistencia/ "Linked In")
*   [](mailto:?body=https://aytosagunto.es/va/actualitat/la-1a-fase-de-la-copa-d-espanya-de-gimnasia-estetica-de-grup-marca-el-cap-de-setmana-amb-una-gran-assistencia/)